TNR ร่วง 3 วันติด! ลงต่ออีก 3% ต่ำสุดตั้งแต่เข้าตลาดฯ สวนโบรกฯ แนะซื้อ ชี้กำไรปีนี้โต
TNR ร่วง 3 วันติด! ลงต่ออีก 3% ต่ำสุดตั้งแต่เข้าตลาดฯ สวนโบรกฯ แนะซื้อ ชี้กำไรปีนี้โต ล่าสุด ณ เวลา 14.44 น. อยู่ที่ 12.60 บาท ลบ 0.40 บาทหรือ 3.08% สูงสุดที่ 13.10 บาท ต่ำสุดที่ 12.50 บาท ด้วยมูลค่าซื้อขาย 0.86 ล้านบาท
9 ก.ค. 2561

บริษัท ไทยนิปปอนรับเบอร์อินดัสตรี้ จำกัด (มหาชน) หรือ TNR ล่าสุด ณ เวลา 14.44 น. อยู่ที่ 12.60 บาท ลบ 0.40 บาทหรือ 3.08% สูงสุดที่ 13.10 บาท ต่ำสุดที่ 12.50 บาท ด้วยมูลค่าซื้อขาย 0.86 ล้านบาท

ทั้งนี้ ราคาหุ้น TNR ปรับตัวลงต่อเนื่อง 3 วันติด นับตั้งแต่ราคาหุ้นอยู่ที่ระดับ 14 บาท เมื่อวันที่ 3 ก.ค.2561 และยังทำจุดต่ำสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 29 พ.ย.2559 โดยมีราคา IPO อยู่ที่ 16 บาท
ด้าน บล.เออีซี ระบุในบทวิเคราะห์ แนะนำ “ซื้อ” หุ้น TNR ให้ราคาเป้าหมายที่ 20 บาทต่อหุ้น โดยคาดว่าปี 61 กำไรโต 65.4% เมือเทียบจากปีก่อน หลังเข้าซื้อสิทธิการขายและทำการตลาดถุงยางอนามัยและเจลหล่อลื่นแบรนด์ PLAYBOY จากปัจจุบันที่มีแบรนด์สินค้าของตนเองคือ ONETOUCH(TM) และ Niptex (TM) และคาดให้ Div.Yield ปีนี้ที่ 2.1%